Page:Beowulf (Wyatt).djvu/104

80



 

Cwōm þā tō flōdefela mōdigra hæg-stealdra; hring-net bǣron, locene leoðo-syrcan.Land-weard onfand eft-sīð eorla,swā hē ǣr dyde; nō hē mid hearmeof hliðes nosan &#x2A;gæs[tas] grētte,ac him tōgēanes rād, cwæð þæt wilcumanWedera lēodum scaþan scīr-hametō scipe fōron. Þā wæs on sandesǣ-gēap naca hladen here-wǣdum,hringed-stefna mēarum ond māðmum;mæst hlīfade ofer Hrōðgāreshord-gestrēonum. Hē þǣm bāt-weardebunden golde swurd gesealde,þæt hē syðþan wæs on meodu-bencemāþme þȳ weorþra, yrfe-lāfe.Gewāt him on nacan drēfan dēop wæter,Dena land ofgeaf. 